[{"text_idx": "#000000", "text": "Prosiect gwych yn blodeuo wrth greu gardd therapi ar gyfer Cyn-filwyr"}, {"text_idx": "#000001", "text": "Yng nghanol safle heulog Ysbyty Llys Maindiff, roedd cynrychiolwyr o amryw o fudiadau lleol a chyn-filwyr wedi dod at ei gilydd er mwyn agor gardd therapi hygyrch newydd ar gyfer cyn-filwyr ar ddydd Llun 18fed Gorffennaf."}, {"text_idx": "#000005", "text": "Dywedodd y Cyngh. Peter Strong, Hyrwyddwr Lluoedd Arfog Cyngor Sir Fynwy: \u201cMae gerddi therapi yn cael eu cydnabod fel pethau sydd yn helpu\u2019r sawl sydd yn dioddef trawma, ac yn cynnig lle tawel, hardd a lle da i dreulio amser cyn a/neu ar o\u0302l derbyn therapi seicolegol ar gyfer trafferthion iechyd meddwl sydd wedi eu hachosi gan eu hamser yn y lluoedd arfog. Rwyf mor falch fod y prosiect hwn wedi ei wireddu \u2013 bydd mor bwysig i gyn-filwyr a\u2019u teuluoedd.\u201d"}, {"text_idx": "#000006", "text": "Mae\u2019r ardd newydd yn cynnwys seddi a deildy gyda Mainc Goffa yn nodwedd bwysig, gyda thri silwe\u0301t dur o filwyr sydd yn dynodi pob un o\u2019r Lluoedd Arfog ac mae blodau wedi eu plannu yno er mwyn coffau milwyr. Mae yna lwybr wedi ei osod sydd yn arwain at y man eistedd er mwyn rhoi mynediad i gadeiriau olwyn."}, {"text_idx": "#000007", "text": "Dywedodd y Cynghorydd Peter Strong: \u201cMae\u2019n newyddion gwych y bydd y sesiynau garddio yn cael eu cynnal yn yr ardd unwaith yr wythnos, a hynny diolch i\u2019r bobl yn Growing Spaces a Chymdeithas Garddwriaeth Caerffili, er mwyn helpu\u2019r cyn-filwyr i ddatblygu\u2019r gofod a rhoi\u2019r cyfle iddynt ennill cymwysterau Lefel 2 a 3 mewn garddwriaeth os ydynt yn dymuno.\u201d"}, {"text_idx": "#000008", "text": "Dywedodd Arweinydd y Prosiect a Mentor Cymheiriaid ar gyfer Gwasanaeth i Gyn-filwyr BIBA, Damon Rees: \u201cHoffem ddiolch i bawb a oedd wedi mynychu ein hagoriad newydd heddiw yn Ysbyty Llys Maindiff. Mae\u2019r ardd eisoes yn cael ei defnyddio gan ein defnyddwyr sy\u2019n gyn-filwyr ac mae\u2019r adborth wedi bod yn hynod bositif. Dyma ofod ar gyfer cyn0filwyr, ac mae\u2019n berchen iddynt hwy er mwyn ei ddefnyddio a\u2019i ddatblygu eto. Mae heddiw yn dynodi gosod y sylfaen ar gyfer ein cyn-filwyr sydd yn meddu ar y dewrder i ddod ymlaen a gofyn am gymorth iechyd meddwl."}]